
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


6 Ιουνίου 2017 


ΤΕΥΧΟΣ ΔΕΥΤΕΡΟ 


Αρ. Φύλλου 1937 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθορισμός οργάνωσης και τρόπου διεξαγωγής 
επαναληπτικών πανελλαδικών εξετάσεων μαθη¬ 
μάτων έτους 2017. 

2 Καθορισμός της συνδεδεμένης ενίσχυσης σε 
εφαρμογήτου άρθρου 4της υπ'αριθμ. 614/52350/ 
12-05-2015 υπουργικής απόφασης (ΦΕΚ 833/ 
Β/2015) στον τομέα του προβείου και αιγείου κρέ¬ 
ατος. 


ΑΠΟΦΑΣΕΙΣ 

Αριθμ. 253.2/92419/Α 5 (1) 

Καθορισμός οργάνωσης και τρόπου διεξαγωγής 
επαναληπτικών πανελλαδικών εξετάσεων μαθη¬ 
μάτων έτους 2017. 

Ο ΥΠΟΥΡΓΟΣ 

ΠΑΙΔΕΙΑΣ ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 13 Α «Επαναληπτικές εξε¬ 
τάσεις εισαγωγής στην τριτοβάθμια εκπαίδευση» του 
ν. 4186/2013 (ΦΕΚ 193 Α72013) «Αναδιάρθρωση της 
Δευτεροβάθμιας Εκπαίδευσης και λοιπές διατάξεις» 
όπως προστέθηκε με την παρ. 2 του άρθρου 12 του 
ν. 4468/2017 (ΦΕΚ 61 Α72017) «Σύσταση ΝΠΙΔ με την 
επωνυμία "Εθνικό Σύστημα Διαπίστευσης" και άλλες δι¬ 
ατάξεις». 

2. Τις διατάξεις της παρ. 5 του άρθρου 42 του 
ν. 4351/2015 (ΦΕΚ 164 Α') «Βοσκήσιμες γαίες Ελλάδας 
και άλλες διατάξεις». 

3. Τις διατάξεις του άρθρου 51 του ν. 4369/2016 
(ΦΕΚ 33 Α’) «Εθνικό Μητρώο Επιτελικών Στελεχών Δη¬ 
μόσιας Διοίκησης, βαθμολογική διάρθρωση θέσεων, 
συστήματα αξιολόγησης, προαγωγών και επιλογής προ¬ 
ϊσταμένων (διαφάνεια - αξιοκρατία και αποτελεσματι- 
κότητα της Δημόσιας Διοίκησης) και άλλες διατάξεις». 


4. Τις διατάξεις της υπουργικής απόφασης Φ.253/ 
193309/Α5 (ΦΕΚ 2647 Β72015) «Πρόσβαση στην Τρι¬ 
τοβάθμια Εκπαίδευση υποψηφίων με τις Πανελλαδικές 
Εξετάσεις Γενικού Λυκείου του ν. 4186/2013 (ΦΕΚ 193 
Α72013), όπως τροποποιήθηκε και ισχύει. 

5. Τις διατάξεις της υπουργικής απόφασης Φ.251/ 
37802/Α5 (ΦΕΚ 698 Β72016) «Διαδικασίες σχετικά με τις 
πανελλαδικές εξετάσεις Γενικού Λυκείου, με το σύστημα 
εισαγωγής στην τριτοβάθμια εκπαίδευση που θεσπίστη¬ 
κε με το ν. 4186/2013 (ΦΕΚ 193 Α), όπως τροποποιήθηκε 
και ισχύει». 

6. Τις διατάξεις της υπουργικής απόφασης Φ.151/ 
27299/Α5 (ΦΕΚ 545 Β72017) «Πρόσβαση αποφοίτων 
Επαγγελματικού Λυκείου (ΕΠΑ.Λ.) σε Σχολές, Τμήμα¬ 
τα και Εισαγωγικές κατευθύνσεις Τμημάτων τωνΤ.Ε.Ι., 
ΑΣΠΑΙΤΕ, των Ανώτερων Σχολών Τουριστικής Εκπ/σης 
(ΑΣΤΕ), των Ανώτερων Στρατιωτικών Σχολών Υπαξιωμα- 
τικών των Ενόπλων Δυνάμεων, της Σχολής Αστυφυλά¬ 
κων, της Σχολής Πυροσβεστών, των Σχολών της Ακαδη¬ 
μίας Εμπορικού Ναυτικού (ΑΕΝ), και για ειδικό ποσοστό 
θέσεων 1% επί του αριθμού των θέσεων ανά Τμήμα σε 
τμήματα σχολών των Πανεπιστημίων». 

7. Τις διατάξεις του π.δ. 73/2015 (ΦΕΚ 116 Α72015) «Δι¬ 
ορισμός Αντιπροέδρου της Κυβέρνησης, Υπουργών, Αν. 
Υπουργών και Υφυπουργών». 

8. Τις διατάξεις του π.δ. 125/2016 (Α’ 210) «Διορισμός 
Υπουργών, Αναπληρωτών Υπουργών και Υφυπουργών». 

9. Την με αριθμ. Φ1 /Α/666/92406/Β1 /I -6-2017 εισήγη¬ 
ση της Προϊσταμένηςτης Γενικής Διεύθυνσης Οικονομι¬ 
κών Υπηρεσιών του Υπουργείου, Παιδείας, Έρευνας και 
Θρησκευμάτων. 

10. Τις διατάξεις του άρθρου 90 του Κώδικα Νομο¬ 
θεσίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ. 63/2005 
(ΦΕΚ 98 Α), κατ’ εφαρμογή των οποίων βεβαιώνεται ότι 
από τις διατάξειςτης παρούσας δεν προκαλείται δαπάνη 
σε βάρος του κρατικού προϋπολογισμού, αποφασίζουμε: 

Άρθρο 1 

Επαναληπτικές εξετάσεις εισαγωγής 
στην τριτοβάθμια εκπαίδευση 

1. Το Σεπτέμβριο εκάστου σχολικού έτους διενερ- 
γούνται επαναληπτικές εξετάσεις για την εισαγωγή σε 

σχολές ή Τμήματα ή εισαγωγικές κατευθύνσεις της Τρι¬ 
τοβάθμιας Εκπαίδευσης, στις οποίες έχουν δικαίωμα να 
συμμετέχουν οι υποψήφιοι Γενικού (ημερήσιου ή εσπε¬ 
ρινού) και Επαγγελματικού (ημερήσιου ή εσπερινού) 
Λυκείου, εφόσον, είτε εξαιτίας σοβαρού λόγου υγείας, 
είτε λόγω ψυχικής οδύνης συνεπεία θανάτου συγγενούς 
α' βαθμού εξ αίματος σε ευθεία γραμμή ή β' βαθμού εξ 
αίματος σε πλάγια γραμμή, ο οποίος επήλθε εντός του 
μήνα που προηγείται του μήνα έναρξης των εξετάσεων 
και μέχρι τη λήξη αυτών, δεν έλαβαν μέρος ή διέκοψαν 
την εξέτασή τους σε ένα ή περισσότερα μαθήματα κατά 
τη διάρκεια της τακτικής εξεταστικής περιόδου. 

2. Στις επαναληπτικές εξετάσεις οι υποψήφιοι εξετάζο¬ 
νται υποχρεωτικά στο σύνολο των μαθημάτων στα οποία 
έχουν ήδη δηλώσει συμμετοχή με την αίτηση-δήλωση 
που υπέβαλαν το Φεβρουάριο (Ομάδας Προσανατολι¬ 
σμού, Γενικής Παιδείας, Ειδικά Μαθήματα και Μαθήματα 
Ειδικότητας, πρακτικές δοκιμασίες) και όχι μόνο σε όποιο 
απούσιασαν. Με την υποβολή της δήλωσης συμμετοχής 
στις επαναληπτικές εξετάσεις, η συμμετοχή του υποψη¬ 
φίου στις εξετάσεις της τακτικής εξεταστικής περιόδου 
ακυρώνεται, όπως και η βαθμολογία και η επίδοσή του σε 
μαθήματα και πρακτικές δοκιμασίες, στα οποία έχει ήδη 
εξεταστεί, και ο υποψήφιος λογίζεται ως μη εξετασθείς. 

3. Οι διατάξεις της παρούσας δεν εφαρμόζονται για 
τις προβλεπόμενες, από ειδικές διατάξεις, κατηγορίες 
εισαγωγής στην τριτοβάθμια εκπαίδευση σε ποσοστό θέ¬ 
σεων επιπλέον του αριθμού εισακτέων. Οι υποψήφιοι των 
εσπερινών λυκείων, ανεξαρτήτως της κατηγορίας με την 
οποία επέλεξαν να εξεταστούν στις εξετάσεις της τακτι¬ 
κής εξεταστικής περιόδου, μπορούν να συμμετέχουν στις 
επαναληπτικές εξετάσεις μαζί με τους υποψηφίους των 
ημερησίων λυκείων. Στην περίπτωση αυτή εξετάζονται 
στην ίδια ύλη και θέματα με τους υποψηφίους των ημε¬ 
ρησίων λυκείων και διεκδικούν τις ίδιες με αυτούς θέσεις. 

Άρθρο 2 

Δικαιολογητικά και προθεσμία υποβολής 

της αίτησης συμμετοχής στις επαναληπτικές 

εξετάσεις στα Γενικά και Επαγγελματικά Λύκεια 

1. Για να συμμετάσχουν οι υποψήφιοι στις επαναληπτι¬ 
κές εξετάσεις του ανωτέρω άρθρου 1, πρέπει το αργό¬ 
τερο εντός δύο (2) ημερών εκ των οποίων τουλάχιστον 
η τελευταία εργάσιμη από την ημέρα λήξης του Προ¬ 
γράμματος πανελλαδικών εξετάσεων των μαθημάτων 
Γενικής Παιδείας και Προσανατολισμού των ημερησίων 
και εσπερινών Γενικών Λυκείων και του Προγράμματος 
πανελλαδικών εξετάσεων των μαθημάτων Γενικής Παι¬ 
δείας και Ειδικότητας των ημερησίων και εσπερινών 
ΕΠΑΛ κατά περίπτωση, να καταθέσουν οι ίδιοι, εφόσον 
είναι ενήλικοι, ή ο κηδεμόνας τους σχετική αίτηση στην 
ΕΕΔΔΕ που εδρεύει στη Διεύθυνση Δευτεροβάθμιας 
Εκπαίδευσης στην οποία ανήκει το σχολείο στο οποίο 
είχαν υποβάλει την αρχική αίτηση-δήλωσή τους για συμ¬ 
μετοχή στις πανελλαδικές εξετάσεις συνοδευόμενη από 
ένα από τα ακόλουθα δικαιολογητικά από τα οποία να 
προκύπτει αδυναμία του υποψηφίου να συμμετάσχει 
την ημέρα εξέτασης του μαθήματος: 


α) δικαιολογητικά ασθένειας από Δημόσιο Νοσοκο¬ 
μείο τα οποία φέρουν σφραγίδα Διευθυντή είτε Κλινικής 
ΕΣΥ ή Εργαστηρίου ή ΠανεπιστημιακούΤμήματος ή Δη¬ 
μόσιου Κέντρου Υγείας, τα οποία φέρουν σφραγίδα του 
Διευθυντή του Κέντρου, 

β) δικαιολογητικά ασθένειας από Ιδιωτικό Νοσοκομείο 
τα οποία φέρουν υπογραφή και σφραγίδα του θεράπο¬ 
ντος ιατρού και του Διοικητικού Διευθυντή της ιδιωτικής 
Κλινικής, 

γ) πιστοποιητικό οικογενειακής κατάστασης και ληξι¬ 
αρχική πράξη θανάτου συγγενούς α' βαθμού εξ αίμα¬ 
τος σε ευθεία γραμμή ή β' βαθμού εξ αίματος σε πλάγια 
γραμμή, Δε θεωρούνται επαρκείς απλές ιατρικές βεβαι¬ 
ώσεις από ιδιώτες ή υπεύθυνες δηλώσεις των μαθητών 
ή των γονέων και κηδεμόνων τους. 

2. Σε περίπτωση απουσίας κατά τη διάρκεια του Προ¬ 
γράμματος πανελλαδικών εξετάσεων των Ειδικών Μαθη¬ 
μάτων, η προθεσμία κατάθεσης της σχετικής αίτησης και 
των δικαιολογητικών που προβλέπονται στην ανωτέρω 
παράγραφο 1, είναι το αργότερο εντός δύο (2) ημερών εκ 
των οποίων τουλάχιστον η τελευταία εργάσιμη από την 
ημέρα εξέτασηςτου μαθήματος στο οποίο απούσιασε ή 
διέκοψε την εξέτασή του ο υποψήφιος και κατατίθενται 
στην ΕΕΔΔΕ που εδρεύει στη Διεύθυνση Δευτεροβάθ¬ 
μιας Εκπαίδευσης στην οποία ανήκει το σχολείο στο 
οποίο είχαν υποβάλει την αρχική αίτηση-δήλωσή τους 
για συμμετοχή στις πανελλαδικές εξετάσεις. 

3. Σε περίπτωση απουσίας κατά τη διάρκεια του Προ¬ 
γράμματος διεξαγωγής των πρακτικών δοκιμασιών, η 
προθεσμία κατάθεσης της σχετικής αίτησης και των 
δικαιολογητικών που προβλέπονται στην ανωτέρω πα¬ 
ράγραφο 1, είναι το αργότερο εντός δύο (2) ημερών εκ 
των οποίων τουλάχιστον η τελευταία εργάσιμη από την 
ημέρα κατά την οποία ήταν προγραμματισμένη η συμ¬ 
μετοχή του υποψηφίου σε αυτές εφόσον είτε απούσιασε 
είτε διέκοψε λόγω ατυχήματος ή αιφνίδιας ασθένειας και 
κατατίθενται στην οικεία ΕΕΔΔΕ. 

4. Αν κατά τη διάρκεια της εξέτασης λόγω ξαφνικής 
ασθένειας υποψήφιος ΓΕΛ ή ΕΠΑΛ, αναγκαστεί να δια- 
κόψει την εξέτασή του, η Λυκειακή Επιτροπή ή η Εξετα¬ 
στική Επιτροπή κατά περίπτωση, αφού συντάξει σχετι¬ 
κό πρακτικό, αποστέλλει για φύλαξη το γραπτό δοκίμιο 
στην οικεία ΕΕΔΔΕ και αντίγραφο του πρακτικού στο 
Βαθμολογικό Κέντρο ενημερώνοντας για την απουσία 
του υποψηφίου. Ο υποψήφιος θα λάβει μέρος στις επα¬ 
ναληπτικές εξετάσεις, εφόσον καταθέσει σχετική αίτηση 
και τα απαραίτητα δικαιολογητικά όπως περιγράφονται 
αντίστοιχα στις παρ. 1,2 και 3 του παρόντος άρθρου. Σε 
διαφορετική περίπτωση το γραπτό δοκίμιο αποστέλ- 
λεται τελικά στο ΒΚ για βαθμολόγηση με σχετικό πρα¬ 
κτικό της ΕΕΔΔΕ. Αν βέβαια ο υποψήφιος δηλώσει με 
υπεύθυνη δήλωση ότι ολοκλήρωσε τελικά την εξέτασή 
του, τότε το γραπτό του αποστέλλεται και βαθμολογείται 
κανονικά. 

5. Τα δικαιολογητικά και η σχετική αίτηση μπορούν 
να αποσταλούν στις οικείες ΕΕΔΔΕ και μέσω εταιρείας 
ταχυμεταφοράς. Σε αυτή την περίπτωση ως ημερομηνία 
κατάθεσης θα θεωρείται η χρονολογική σήμανση απο¬ 
στολής των εγγράφων. 




Τεύχος Β' 1937/06.06.2017 

Άρθρο 3 

Κατάθεση μηχανογραφικού 
και καθορισμός θέσεων εισαγωγής 

1. Οι υποψήφιοι που παραπέμπονται σε επαναληπτικές 
εξετάσεις καταθέτουν μηχανογραφικό με τις προτιμήσεις 
τους, μαζί με τους υποψηφίους (ΓΕΑ και ΕΠΑ.Λ.) τηςτα- 
κτικής εξεταστικής περιόδου, σύμφωνα με τις ισχύουσες 
κατά τα λοιπά διατάξεις. 

2. Οι υποψήφιοι εισάγονται στις Σχολές ή Τμήματα ή ει¬ 
σαγωγικές κατευθύνσεις της Τριτοβάθμιας Εκπαίδευσης 
σε ποσοστό θέσεων επιπλέον του αριθμού εισακτέων 
της τακτικής εξεταστικής περιόδου και συγκεκριμένα: 

α) οι υποψήφιοι των Γενικών Λυκείων εισάγονται σε 
ποσοστό θέσεων 0,5% επιπλέον του αριθμού εισακτέων 
ανά Τμήμα σε Ανώτατα Εκπαιδευτικά Ιδρύματα (Α.Ε.Ι.) 
Πανεπιστημιακού και Τεχνολογικού Τομέα, στις Ανώ¬ 
τατες Εκκλησιαστικές Ακαδημίες και Ανώτερες Σχολές 
Τουριστικής Εκπαίδευσης και 

β) οι υποψήφιοι των Επαγγελματικών Λυκείων εισάγο- 
νται σε ποσοστό θέσεων 0,5% επιπλέον του αριθμού ει¬ 
σακτέων ανά Τμήμα σε Ανώτατα Εκπαιδευτικά Ιδρύματα 
ΤεχνολογικούΤομέα (Τ.Ε.Ι., Α.Σ.ΠΑΙ.Τ.Ε.) και σε Ανώτερες 
Σχολές Τουριστικής Εκπαίδευσης. 

Σε κάθε περίπτωση πρέπει να προκύπτει τουλάχιστον 
μία (1) θέση ανάΤμήμα. 

3. Προϋπόθεση για την εισαγωγή σε κάποια σχολή ή 
Τμήμα ή εισαγωγική κατεύθυνση είναι να λάβουν οι εξε¬ 
ταζόμενοι στις επαναληπτικές αυτές εξετάσεις βαθμολο¬ 
γία τουλάχιστον ίση με αυτήν του τελευταίου επιτυχόντα 
των πανελλαδικών εξετάσεων της τακτικής εξεταστικής 
περιόδου της αντίστοιχης κατηγορίας ημερησίου λυ¬ 
κείου (ΓΕ.Λ. ΕΠΑ.Λ.) στη συγκεκριμένη σχολή, Τμήμα ή 
εισαγωγική κατεύθυνση. 

Άρθρο 4 

Οργάνωση, συντονισμός και λοιπές διαδικασίες 
διεξαγωγής των επαναληπτικών εξετάσεων. 

1. Για τη διεξαγωγή των εξετάσεων αυτών ορίζονται ως 
εξεταστικά κέντρα, λύκεια της Αθήνας και της Θεσσαλο¬ 
νίκης και ανάλογα με τον αριθμό των υποψηφίων, μπορεί 
να ορίζονται εξεταστικά κέντρα και σε άλλες πόλεις της 
χώρας.Τα εξεταστικά κέντρα και η κατανομή των υποψη¬ 
φίων σε αυτά ορίζονται με απόφαση του Υπουργού Παι¬ 
δείας, Έρευνας και Θρησκευμάτων. Οι εξετάσεις αυτές 
διενεργούνται σε θέματα που καθορίζουν οι αρμόδιες, 
κατά περίπτωση, Κεντρικές Επιτροπές Εξετάσεων, με την 
επιφύλαξη της παρακάτω παραγράφου 2. 

2. Για το πρόγραμμα των επαναληπτικών εξετάσεων, 
τον τρόπο εξέτασης, τη συγκρότηση των Κεντρικών 
Επιτροπών Εξετάσεων, των Λυκειακών Επιτροπών και 
Ε.Ε.Δ.Δ.Ε., τους επιτηρητές, τον ορισμό Βαθμολογικών 
Κέντρων, που μπορεί να είναι ένα ή περισσότερα, τη 
διακίνηση και βαθμολόγηση των γραπτών δοκιμίων 
και την αναβαθμολόγησή τους και γενικά για κάθε 
θέμα που αφορά στη διεξαγωγή και ολοκλήρωση της 
εξεταστικής αυτής διαδικασίας εφαρμόζονται ανάλο¬ 
γα οι διατάξεις της με αριθμό υπουργικής απόφασης 
Φ.251/37802/Α5/03-03-2016 (ΦΕΚ 698 Β’) «Διαδικασίες 
σχετικά με τις πανελλαδικές εξετάσεις Γενικού Λυκείου, 


μετο σύστημα εισαγωγής στην τριτοβάθμια εκπαίδευση 
που θεσπίστηκε με το ν. 4186/2013 (ΦΕΚ 193 Α72013), 
όπως τροποποιήθηκε και ισχύει» για το Γενικό Λύκειο, 
της με αριθμό υπουργικής απόφασης Φ.151/27299/Α5 
(ΦΕΚ 545 Β72017) «Πρόσβαση αποφοίτων Επαγγελματι¬ 
κού Λυκείου (ΕΠΑ.Λ) σε Σχολές,Τμήματα και Εισαγωγικές 
κατευθύνσεις Τμημάτων των Τ.Ε.Ι., ΑΣΠΑΙΤΕ, των Ανώ¬ 
τερων Σχολών Τουριστικής Εκπ/σης (ΑΣΤΕ), των Ανώ¬ 
τερων Στρατιωτικών Σχολών Υπαξιωματικών των Ενό¬ 
πλων Δυνάμεων, της Σχολής Αστυφυλάκων, της Σχολής 
Πυροσβεστών, των Σχολών της Ακαδημίας Εμπορικού 
Ναυτικού (ΑΕΝ), και για ειδικό ποσοστό θέσεων 1% επί 
του αριθμού των θέσεων ανά Τμήμα σε τμήματα σχο¬ 
λών των Πανεπιστημίων» για τα ΕΠΑΛ και της με αριθμό 
Φ.253/128314/Β6/10-12-2002 (ΦΕΚ 1538 Β') «Ορισμός 
των τμημάτων και των σχολών των Πανεπιστημίων, των 
ΤΕΙ και των Ανωτέρων Σχολών Τουριστικών Επαγγελμά¬ 
των.... για την εισαγωγή στα οποία απαιτείται εξέταση σε 
ειδικά μαθήματα ή πρακτικές δοκιμασίες, τα αντίστοιχα 
ειδικά μαθήματα και πρακτικές δοκιμασίες για κάθε ένα 
από τα τμήματα και τις σχολές αυτές, τον τρόπο, τον τόπο 
και το χρόνο εξέτασης και βαθμολόγησης της εξέτασης 
στα ειδικά αυτά μαθήματα και πρακτικές δοκιμασίες και 
κάθε άλλη αναγκαία λεπτομέρεια» όπως τροποποιήθηκε 
και ισχύει για τα Ειδικά Μαθήματα. 

3. Η Κεντρική Επιτροπή Εξετάσεων που συγκροτείται 
και λειτουργεί για τις επαναληπτικές εξετάσεις των ΓΕ.Λ. 
είναι αρμόδια και για τις εξετάσεις των υποψηφίων που 
υπάγονται στις ειδικές κατηγορίες του εδαφίου α' της 
παρ. 4 του άρθρου 2 του ν. 2525/1997. Η Κεντρική Επι¬ 
τροπή Εξετάσεων ειδικών μαθημάτων για τις εξετάσεις 
των υποψηφίων, που υπάγονται στις ειδικές κατηγορίες 
του εδαφίου α' της παρ. 4 του άρθρου 2 του ν. 2525/1997 
(Α’ 188), είναι αρμόδια και για τις επαναληπτικές εξετά¬ 
σεις των ειδικών μαθημάτων των ΓΕ.Λ. και ΕΠΑ.Λ. Για τον 
καθορισμό της αποζημίωσης των οργάνων της παρού¬ 
σας παραγράφου, εφαρμόζεται η παρ. 4 του άρθρου 
21 του ν. 4354/2015 (Α' 176), όπως αντικαταστάθηκε με 
την παρ. 2 του άρθρου 52 του ν. 4369/2016 (Α' 33). Όσον 
αφορά περαιτέρω στα ατομικά και συλλογικά όργανα 
που είναι αναγκαία για την οργάνωση, το συντονισμό, 
την εποπτεία και την ομαλή διεξαγωγή των επαναλη¬ 
πτικών εξετάσεων, καθώς και για τη βαθμολόγηση των 
γραπτών και την έκδοση των αποτελεσμάτων, εφαρμό¬ 
ζονται οι διατάξεις που αφορούν στην τακτική εξετα¬ 
στική περίοδο. 

4. Οι Ε.Ε.Δ.Δ.Ε. που συγκροτούνται στις κατά τό¬ 
πους Δ/νσεις Δευτεροβάθμιας Εκπαίδευσης σύμφωνα 
με τα προβλεπόμενα στο άρθρο 13 του π.δ. 60/2006 
(ΦΕΚ 65 Α) θα έχουν στις αρμοδιότητές τους τη συλλογή 
και τον έλεγχο των αιτήσεων και των δικαιολογητικών 
των υποψηφίων οι οποίοι επιθυμούν να συμμετάσχουν 
στις επαναληπτικές εξετάσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 1 Ιουνίου 2017 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 937/06.06.2017 


Αριθμ. 443/60327 (2) 

Καθορισμός της συνδεδεμένης ενίσχυσης σε 
εφαρμογήτουάρθρου4τηςυπ'αριθμ. 614/52350/ 
12-05-2015 υπουργικής απόφασης (ΦΕΚ 833/ 
Β/2015) στον τομέα του προβείου και αιγείου 
κρέατος. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα που κυρώθηκε με 
το άρθρο του π.δ. 63/2005 «Κωδικοποίηση της Νομοθε¬ 
σίας για την Κυβέρνηση και τα Κυβερνητικά Όργανα» 
(Α' 98), 

β) του π.δ. 107/2014 (ΦΕΚ 174/τ.Α728-8-2014) «Ορ¬ 
γανισμός του Υπουργείου Αγροτικής Ανάπτυξης και 
Τροφίμων», 

γ) της παρ. 2 του άρθ. 46 του ν. 4384/2016(Α778) 
«Αγροτικοί Συνεταιρισμοί μορφές συλλογικής οργά¬ 
νωσης του αγροτικού χώρου και άλλες διατάξεις», που 
τροποποίησε την παρ. 2 του αρ. 62 του νόμου 4235/2014 
«Διοικητικά μέτρα, διαδικασίες και κυρώσεις στην εφαρ¬ 
μογή της ενωσιακής και εθνικής νομοθεσίας στους το¬ 
μείς των τροφίμων, των ζωοτροφών και της υγείας και 
προστασίας των ζώων και άλλες διατάξεις αρμοδιότητας 
του Υπουργείου Αγροτικής Ανάπτυξης και Τροφίμων, 
δ) των άρθρων 13 μέχρι και 29 του ν. 2637/1998 
(Α'200) «Σύσταση Οργανισμού Πληρωμών και Ελέγχου 
Κοινοτικών Ενισχύσεων Προσανατολισμού και Εγγυή¬ 
σεων», όπως τροποποιήθηκαν και συμπληρώθηκαν με 
το άρθρο 4 του ν. 2732/1999 (ΦΕΚ 154 Α'), το άρθρο 24 
του ν. 2945/2001 (ΦΕΚ 223 Α') και το άρθρο 29 παρ. 1 -8 
του ν. 3147/2003 (ΦΕΚ 135/Α72003), 
ε) της υπ' αριθμ. 614/52350/12-05-2015 (ΦΕΚ 833/ 
Β/2015) υπουργικής απόφασης «Καθορισμός λεπτομε¬ 
ρειών χορήγησης της συνδεδεμένης ενίσχυσης στον 
τομέα πρόβειου και αιγείου κρέατος, σύμφωνα με το 
άρθρο 52, του Κανονισμού (ΕΕ) 1307/2013 του Συμβου¬ 
λίου και το κεφάλαιο 5 του Κανονισμού (ΕΕ) 639/2014 
της Επιτροπής», όπως ισχύει κάθε φορά, 
στ) της αριθμ. Υ200/21-11-2016 (ΦΕΚ Β73755/ 
21-11-2016) απόφασης του Πρωθυπουργού σχετικά με 
την Ανάθεση αρμοδιοτήτων στον Αναπληρωτή Υπουργό 
Αγροτικής Ανάπτυξης και Τροφίμων Ιωάννη Τσιρώνη. 

ζ) της υπ'αριθμ. 4302/60411/24-05-2016 (ΦΕΚ 268/ 
τ. Υ.Ό.Δ.Δ./26-05-2016) απόφαση, με την οποία ορί¬ 
ζεται Γενικός Γραμματέας στο Υπουργείου Αγροτικής 
Ανάπτυξης και Τροφίμων ο Νικόλαος Αντώνογλου του 
Γεωργίου. 


2. Τους Κανονισμούς (ΕΚ): 

α) (ΕΕ) αριθ. 1307/2013 του Συμβουλίου περί θεσπίσε- 
ως κανόνων «για άμεσες ενισχύσεις στους γεωργούς βά¬ 
σει καθεστώτων στήριξης στο πλαίσιο της Κοινής γεωρ¬ 
γικής πολιτικής και για την κατάργηση του κανονισμού 
(ΕΚ) αριθ. 637/2008 και του κανονισμού (ΕΚ) αριθ. 73/ 
2009 του Συμβουλίου», 

β) (ΕΕ) αριθ. 639/2014 της Επιτροπής για τη συμπλήρω¬ 
ση του Κανονισμού (ΕΕ) αριθ. 1307/2013 του Ευρωπαϊ¬ 
κού Κοινοβουλίου και του Συμβουλίου περί θεσπίσεως 
κανόνων για άμεσες ενισχύσεις στους γεωργούς βάσει 
καθεστώτων στήριξης στο πλαίσιο της κοινής γεωργικής 
πολιτικής και για την τροποποίηση του παραρτήματος 
X του εν λόγω κανονισμού. 

3. Το με αριθμ. 43849/23-05-2017 έγγραφο του ΟΠΕ- 
ΚΕΠΕ όπου αναφέρεται ο αριθμόςτων επιλέξιμων ζώων 
για το έτος 2016. 

4. Την από 29-05-2017 εισήγηση της Δ/νσης Ζωικών 
Γενετικών Πόρων και Συστημάτων Εκτροφής Ζώων. 

5. Το γεγονός ότι με την παρούσα απόφαση δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Άρθρο 1 

Τον καθορισμό του ύψους της συνδεδεμένης ενίσχυ¬ 
σης στον τομέα του πρόβειου και αίγειου κρέατος ως 
ακολούθως: 

1. Δράση 1: 6,20 € ανά επιλέξιμο ζώο, όπως αυτά 
ορίζονται στην με αριθμ. 614/52350/12-05-2015 
(ΦΕΚ 833/Β/2015) υπουργική απόφαση στους δικαιούχους 
της συνδεδεμένης στήριξης, κτηνοτρόφουςτων ορεινών/ 
μειονεκτικών/με ειδικά μειονεκτήματα περιοχών, που 
εκτρέφουν προβατίνες ή/και αίγες στις περιοχές αυτές 
και στους κτηνοτρόφους που μετακινούνται από πεδινή 
σε ορεινή/μειονεκτική/με ειδικά μειονεκτήματα περιοχή. 

2. Δράση 2: 6,20 € ανά επιλέξιμο ζώο, όπως αυτά 
ορίζονται στην με αριθμ. 614/52350/12-05-2015 
(ΦΕΚ 833/Β/2015) υπουργική απόφαση στους δικαιού¬ 
χους της συνδεδεμένης στήριξης, κτηνοτρόφους πεδι¬ 
νών περιοχών που εκτρέφουν προβατίνες ή/και αίγες 
στις περιοχές αυτές. 

Άρθρο 2 

Ισχύς-Δημοσίευση 

Η παρούσα απόφαση ισχύει από την δημοσίευσή της 
και αφορά τις αιτήσεις ενίσχυσης που υποβλήθηκαν για 
το έτος 2016. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουνίου 2017 

Ο Αναπληρωτής Υπουργός 

ΙΩΑΝΝΗΣ ΤΣΙΡΩΝΗΣ 

